Soŭza lanio

La Soŭza lanio (Lanius souzae)  estas malgranda paserina birdo kiu apartenas al plej tipa genro Lanius de la familio de Laniedoj. 

Ĝi estas troviĝanta en Angolo, Bocvano, Respubliko Kongo, Demokratia Respubliko Kongo, Gabono, Malavio, Mozambiko, Namibio, Ruando, Tanzanio kaj Zambio.

Ties natura habitato estas seka savano.

Ĝi povus formi superspecion kun la Emina lanio, L. gubernator. Oni agnoskas tri subspeciojn, kiuj estus la jenaj: souzae Bocage, 1878 - suda RKongo, sudokcidenta DRKongo kaj Angolo (eksklude okcidenton kaj sudon), burigi Chapin, 1950 - Ruando, Burundo kaj okcidenta Tanzanio, kaj tacitus Clancey, 1970 - sudorienta Angolo (Cuando Cubango) orienten al sudorienta DRKongo (Katango), Zambio, Malavio, okcidenta Mozambiko, malproksima norda Zimbabvo kaj nordorienta Namibio, probable ankaŭ en norda Namibio (Okavango) kaj norda Bocvano (rivero Ĉobe). 

Ĝi estas malgranda lanio kun granda kapo, griza krono kaj malhelgrizaj ŝultroj kun hela vertikala rimarkinda strio. La flugiloj estas brunaj kun iom da strieco aŭ skvameco. La subaj partoj estas blankecaj. La beko estas mallonga, larĝa ĉebaze kaj hokoforma en pinto de supra makzelo, kiel ĉe aliaj lanioj.

 Referencoj 
 BirdLife International 2004.  Lanius souzae.   2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Paseroformaj
Kategorio:Laniedoj
Kategorio:Birdoj de Afriko